open-index/open-wikipedia-markdown huggingface dataset:
ตำบลวังกะทะ

**วังกะทะ** เป็นตำบลหนึ่งในอำเภอปากช่อง จังหวัดนครราชสีมา พื้นที่ทั้งหมดอยู่ในความรับผิดชอบขององค์การบริหารส่วนตำบลวังกะทะ

## ภูมิศาสตร์
สภาพภูมิประเทศของตำบลวังกะทะ มีลักษณะเป็นที่ราบสูงสลับกับที่ราบลุ่มเป็นช่วง ๆ โดยมีลักษณะของดินส่วนใหญ่พื้นที่เป็นดินร่วน และในบางพื้นที่เป็นดินเหนียวและดินลูกรัง ซึ่งเป็นภูมิประเทศที่เหมาะสมกับการเพาะปลูกพืชไร่ พืชเศรษฐกิจของตำบลได้แก่ ข้าวโพด มันสำปะหลัง อ้อย สวนผลไม้ ผักปลอดสารพิษ และยางพารา

### อาณาเขต
* **ทิศเหนือ** ติดต่อกับตำบลคลองม่วง ตำบลหนองสาหร่าย อำเภอปากช่อง จังหวัดนครราชสีมา
* **ทิศตะวันออก** ติดต่อกับตำบลระเริง อำเภอวังน้ำเขียว จังหวัดนครราชสีมา
* **ทิศใต้** ติดต่อกับตำบลวังหมี อำเภอวังน้ำเขียว จังหวัดนครราชสีมา
* **ทิศตะวันตก** ติดต่อกับตำบลขนงพระ ตำบลโป่งตาลอง อำเภอปากช่อง จังหวัดนครราชสีมา

## ประวัติ
ตำบลวังกะทะเป็นตำบลหนึ่งในเขตการปกครองของอำเภอปากช่อง จังหวัดนครราชสีมา มีพื้นที่ 89,096.2 ไร่ ประชาชนส่วนใหญ่อพยพมาจากภาคกลาง เช่น จังหวัดพระนครศรีอยุธยา จังหวัดอ่างทอง จังหวัดสุพรรณบุรี จังหวัดสระบุรี จังหวัดนครสวรรค์ และภาคอีสาน เช่น จังหวัดกาฬสินธุ์ จังหวัดบุรีรัมย์ จังหวัดศรีสะเกษ จังหวัดชัยภูมิ ภาคเหนือ เช่น จังหวัดกำแพงเพชร และประชาชนส่วนใหญ่นับถือศาสนาพุทธ 

ตำบลวังกะทะแยกออกจากตำบลหนองสาหร่าย ตั้งแต่วันที่ 1 มิถุนายน 2520 ประกาศในราชกิจจานุเบกษา วันที่ 26 กรกฎาคม 2520

องค์การบริหารส่วนตำบลวังกะทะ กระทรวงมหาดไทยได้ประกาศจัดตั้งเป็นองค์การบริหารส่วนตำบลเมื่อวันที่ 30 มีนาคม พ.ศ. 2539 โดยอาศัยอำนาจตามความในมาตรา 40 และมาตรา 41 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งเป็นองค์การบริหารส่วนตำบลขนาดเล็ก

## หมู่บ้าน
ตำบลวังกะทะมีทั้งหมด 24 หมู่บ้าน ได้แก่

# บ้านป่าไผ่แดง 
# บ้านหนองขี้ตุ่น 
# บ้านคลองมะค่าหิน 
# บ้านวังกะทะ 
# บ้านหนองขวาง 
# บ้านวังตะเคียนทอง 
# บ้านคลองป่าหมู 
# บ้านคลองอีเฒ่า 
# บ้านวังกะโล่ 
# บ้านเขาแก้ว 
# บ้านซับสำราญ 
# บ้านโป่งกระทิง 
# บ้านหนองสองห้อง 
# บ้านดอนสว่าง 
# บ้านคลองพลู 
# หนองนกกระเต็น 
# บ้านป่าตะเคียน 
# บ้านป่ากล้วย 
# บ้านเทพนิมิต 
# บ้านโนนทอง 
# บ้านยางบ่องสามัคคี 
# บ้านเพิ่มสมบัติ 
# บ้านคลองไทร 
# บ้านเฉลิมพัฒนา 

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลวังกะทะ 
* ข้อมูลตำบลวังกะทะ อำเภอปากช่อง นครราชสีมา: ไทยตำบล 

วังกะทะ
วังกะทะ
สารสนเทศการแพทย์

**สารสนเทศการแพทย์** ()  เป็นศาสตร์เกี่ยวกับการศึกษาค้นคว้าทฤษฎีการคำนวณสำหรับคอมพิวเตอร์ และทฤษฎีการประมวลผลสารสนเทศ ทั้งด้านซอฟต์แวร์ ฮาร์ดแวร์ และ เครือข่าย ซึ่งวิทยาการคอมพิวเตอร์นั้นประกอบด้วยหลายหัวข้อที่เกี่ยวข้องกับคอมพิวเตอร์ ตั้งแต่ระดับนามธรรม หรือความคิดเชิงทฤษฎี เช่น การวิเคราะห์และสังเคราะห์ขั้นตอนวิธี ไปจนถึงระดับรูปธรรม เช่น ทฤษฎีภาษาโปรแกรม ทฤษฎีการพัฒนาซอฟต์แวร์ ทฤษฎีฮาร์ดแวร์คอมพิวเตอร์ และ ทฤษฎีเครือข่าย
รวมทั้งการศึกษาศาสตร์ทางด้านการแพทย์ด้วย

## สาขาที่เกี่ยวข้อง
วิทยาการคอมพิวเตอร์ หรือศาสตร์คอมพิวเตอร์มีความสัมพันธ์กับสาขาอื่น ๆ อีกหลายศาสตร์ ถึงแม้ว่าในแต่ละศาสตร์ จะครอบคลุมเนื้อหาที่เหมือนกันอยู่อย่างเห็นได้ชัด แต่ว่าแต่ละศาสตร์ หรือสาขาก็จะมีลักษณะสำคัญ และระดับของการศึกษ การวิจัย และการประยุกต์ใช้แตกต่างกันไปจากสาขาอื่น ๆ
* วิศวกรรมคอมพิวเตอร์ เป็นการศึกษาเกี่ยวกับ การใช้หลักการวิศวกรรม ซึ่งเริ่มตั้งแต่การเก็บความต้องการ การออกแบบ การสร้าง การทดสอบ วิเคราะห์ จนถึงการบำรุงรักษาอย่างมีประสิทธิภาพ สำหรับระบบคอมพิวเตอร์ หรือ ระบบอุปกรณ์ ซึ่งต้องใช้ความรู้ทั้งซอฟต์แวร์ ฮาร์ดแวร์ การสื่อสาร ควบคู่กับความรู้ทางด้านวิศวกรรม
* วิศวกรรมซอฟต์แวร์ (วิศวกรรมส่วนชุดคำสั่ง) เน้นที่กระบวนการวิศวกรรมสำหรับระบบซอฟต์แวร์ขนาดใหญ่ โดยเริ่มด้วยการวิเคราะห์ความต้องการ, การออกแบบ, การพัฒนา, การทดสอบ ตลอดจนถึงการบำรุงรักษาระบบซอฟต์แวร์
* วิทยาการสารสนเทศ (สารสนเทศศาสตร์) เป็นการศึกษาเกี่ยวกับภาคทฤษฎีสารสนเทศ เริ่มตั้งแต่การรับรู้, การทำความเข้าใจ, การวิเคราะห์, การจัดเก็บ, การค้นคืน, การสร้าง, การโต้ตอบ, การสื่อสาร, และ การจัดการข้อมูลและสารสนเทศ
* เทคโนโลยีสารสนเทศ เน้นการประยุกต์ใช้สารสนเทศอย่างมีประสิทธิภาพสูงสุดกับสังคม ธุรกิจ องค์กร หรืออุตสาหกรรม
* ระบบสารสนเทศ เป็นการศึกษาการใช้งานคอมพิวเตอร์ สำหรับระบบการทำงานที่อาศัยข้อมูลสารสนเทศ เพื่อจุดประสงค์ในการช่วยเหลือสนับสนุน การดำเนินงานต่าง ๆ ภายในองค์กร โดยคำประยุกต์ใช้งานนั้น จะมีความหมายครอบคลุมถึง การออกแบบ, ใช้งาน, การติดตั้ง, และการบำรุงรักษา ไม่ว่าจะเป็นคอมพิวเตอร์, ซอฟต์แวร์, เครือข่าย, บุคลากร หรือข้อมูล
** ระบบสารสนเทศเพื่อการจัดการ เป็นสาขาย่อยของระบบสารสนเทศ โดยจะเน้นที่ระบบสารสนเทศ ที่จัดการเกี่ยวกับการบริหารจัดการการเงิน และบุคลากร

## สถาบันที่เปิดสอน
* มหาวิทยาลัยวลัยลักษณ์

## อ้างอิง

## ดูเพิ่ม

* เทคโนโลยีสารสนเทศ
* วิทยาศาสตร์สุขภาพ

## แหล่งข้อมูลอื่น

* วิทยาการคอมพิวเตอร์คืออะไร  ข้อมูลจากเว็บไซต์ สถาบันเทคโนโลยีนานาชาติสิรินธร มหาวิทยาลัยธรรมศาสตร์

สารสนเทศการแพทย์
องค์การบริหารส่วนตำบลบึงคำพร้อย

**องค์การบริหารส่วนตำบลบึงคำพร้อย** เป็นองค์การบริหารส่วนตำบลแห่งหนึ่งในเขตอำเภอลำลูกกา จังหวัดปทุมธานี

## ที่ตั้งและอาณาเขต
### ที่ตั้ง
เขตองค์การบริหารส่วนตำบลบึงคำพร้อยครอบคลุมท้องที่ส่วนใหญ่ของตำบลบึงคำพร้อย อำเภอลำลูกกา จังหวัดปทุมธานี

### อาณาเขต
* **ทิศเหนือ** ติดต่อกับเขตเทศบาลตำบลธัญบุรี (อำเภอธัญบุรี)
* **ทิศตะวันออก** ติดต่อกับเขตองค์การบริหารส่วนตำบลลำลูกกา (อำเภอลำลูกกา)
* **ทิศใต้** ติดต่อกับเขตเทศบาลตำบลลำลูกกาและเขตคลองสามวา (กรุงเทพมหานคร)
* **ทิศตะวันตก** ติดต่อกับเขตเทศบาลเมืองลาดสวาย (อำเภอลำลูกกา)

## ประวัติ
เดิมเป็นถนนทางเดินเท้าและทางลูกรังเป็นเส้นทางที่ประชาชนใช้สัญจรไปมาระหว่างกรุงเทพมหานคร นนทบุรี ปทุมธานี เพื่อเดินทางไปจังหวัดนครนายก หรือใช้คลองหกวาเดินทางจากสะพานใหม่มายังคลองสิบสองและคลองสิบหก

เมื่อเดินทางมาถึงบริเวณนี้ ดวงอาทิตย์คล้อยลงใกล้เวลาพลบค่ำ ไม่สามารถจะเดินทางต่อไปได้ จึงพักค้างคืน ณ ศาลาที่พักสำหรับนักเดินทางอยู่ จึงเรียกบริเวณนี้ว่า "ค่ำตะวันคล้อย" ต่อมาจึงเหลือเพียง "คำพร้อย" ประกอบกับบริเวณนี้มีบึงขนาดใหญ่อยู่ จึงเรียกชื่อบริเวณนี้เป็นบึงคำพร้อยตั้งแต่บัดนั้นเป็นต้นมา

อีกประวัติหนึ่งเล่าว่า บริเวณนี้มีบึงใหญ่ของตาคำยายพร้อย จึงเรียกว่า บึงคำพร้อย ซึ่งต้องสืบเสาะหาว่าบึงขนาดใหญ่นั้นอยู่ที่ไหน หรือสืบหาผู้สืบสกุลจากตาคำยายพร้อย

สภาพภูมิประเทศเป็นที่ราบลุ่มเหมาะแก่การเพาะปลูกด้านการเกษตร มีคลองหกวาผ่านจากทิศตะวันตกไปทิศตะวันออก และมีคลองซอยที่ 5, 6 และ 7 ผ่านจากทิศเหนือไปทิศใต้ เหมาะสมต่อการทำการเกษตรทุกหมู่บ้าน

## หมู่บ้าน
ในเขตองค์การบริหารส่วนตำบลบึงคำพร้อยมีทั้งหมด 19 หมู่บ้าน ได้แก่
*หมู่ที่ 1 บ้านคลองเจ็ด
*หมู่ที่ 2 บ้านคลองเจ็ด
*หมู่ที่ 3 บ้านคลองเจ็ด	 
*หมู่ที่ 4 บ้านคลองเจ็ด	 
*หมู่ที่ 5 บ้านคลองเจ็ด	 
*หมู่ที่ 6 บ้านคลองหก
*หมู่ที่ 7 บ้านคลองหก	 
*หมู่ที่ 8 บ้านคลองหก	 
*หมู่ที่ 9 บ้านคลองหก	 
*หมู่ที่ 10 บ้านคลองหก	 
*หมู่ที่ 11 บ้านคลองหกวา 
*หมู่ที่ 12 บ้านคลองห้า	 
*หมู่ที่ 13 บ้านคลองห้า	 
*หมู่ที่ 14 บ้านคลองห้า	 
*หมู่ที่ 15 บ้านคลองหกวา 
*หมู่ที่ 16 บ้านคลองหกวา 
*หมู่ที่ 17 บ้านคลองหกวา 
*หมู่ที่ 18 บ้านคลองหกวาหรือบ้านแจ้งลำหิน
*หมู่ที่ 19 บ้านคลองหกวา 

รายชื่อ  กำนัน-ผู้ใหญ่บ้านตำบลบึงคำพร้อย	 

*นางวันเพ็ญ เกตุชีพ	กำนันตำบลบึงคำพร้อย
*นายพิเชษฐ์	ศาสตร์ประเสริฐ	ผู้ใหญ่บ้านหมู่ที่  1
*นายธเนศ	เทียมบุญเลิศ	ผู้ใหญ่บ้านหมู่ที่ 2
*นายอำนาจ	สมสวย	ผู้ใหญ่บ้านหมู่ที่  3
*นางเตือนใจ	เคหะวัน	ผู้ใหญ่บ้านหมู่ที่  4
*นายภุชงค์	แย้มไสว	ผู้ใหญ่บ้านหมู่ที่  6
*นายสถิตย์	คุ้มวงษ์	ผู้ใหญ่บ้านหมู่ที่  7
*นายสมปอง	กลิ้งสุทธิ	ผู้ใหญ่บ้านหมู่ที่  8
*นายนที	ชื่นจรูญ	ผู้ใหญ่บ้านหมู่ที่  9
*นายสมศักดิ์	ศิริเวช	ผู้ใหญ่บ้านหมู่ที่  10
*นายพยงค์	รักใคร่	ผู้ใหญ่บ้านหมู่ที่  11
*นางจรัสวรรณ	ทัศนาทร	ผู้ใหญ่บ้านหมู่ที่  12
*นางวันเพ็ญ	เกตุชีพ	ผู้ใหญ่บ้านหมู่ที่  13
*นายวิชญ์ภาส	อินทร์พันงาม	ผู้ใหญ่บ้านหมู่ที่  14
*นายสุขจรัส	รัตนเมือง	ผู้ใหญ่บ้านหมู่ที่  17
*นางสาว สุดารัตน์ รอดเล็ก ผู้ใหญ่บ้านหมู่ที่ 18
*นายซำสุดิน	เลาะประสิทธิ์ ผู้ใหญ่บ้านหมู่ที่  19

## อ้างอิง
http://bkp.go.th/public/location/data/index/menu/24 

http://www.thaitambon.com/tambon/ttambon.asp?ID=130603 

บึงคำพร้อย
เมซีเย 5

**เมซีเย 5** () หรือ **เอ็ม5** กำหนดเป็นชื่อ **เอ็นจีซี 5904** () เป็นกระจุกดาวทรงกลมที่ตั้งอยู่ในกลุ่มดาวงู อยู่ห่างจากโลกประมาณ 24,460 ปีแสง ก็อทฟรีท เคียร์ช ค้นพบกระจุกดาวนี้ใน ค.ศ. 1702 เมซีเย 5 เป็นคนละกลุ่มกับกระจุกดาวทรงกลมสลัวมากและไกลกว่าคือ พาโลมาร์ 5 ซึ่งตั้งอยู่ใกล้เคียงกันบนท้องฟ้า

## อ้างอิง

## แหล่งข้อมูลอื่น

* SIMBAD: M5
* M5,SEDS Messier pages
* M5, Galactic Globular Clusters Database page
* Historic observations of M5
* Image of M5 by Waid Observatory
* 

หมวดหมู่:กระจุกดาวทรงกลม
หมวดหมู่:กลุ่มดาวงู
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของเมซีเย
อาเซ็มยูธเกมส์ 2005

**อาเซ็มยูธเกมส์ 2005** () เป็นการจัดกีฬาเยาวชนเอเชีย - ยุโรปครั้งที่ 1 จัดขึ้นที่ กรุงเทพมหานคร ราชอาณาจักรไทย ระหว่างวันที่ 2 - 8 มิถุนายน พ.ศ. 2548 โดยมีประเทศเข้าร่วมแข่งขัน 38 ประเทศ และ มีกีฬาแข่งขันทั้งหมด 6 ชนิด 

## ประวัติ

## คำขวัญ และ สัญลักษณ์
### สัญลักษณ์อย่างเป็นทางการ

### สัญลักษณ์นำโชค
 
ม้าก้านกล้วย ชื่อว่า**ใบตอง** ( Bai-Tong)  

### สัญลักษณ์กีฬา

### สื่อโฆษณาประชาสัมพันธ์

### เพลงประจำการแข่งขัน

## สนามแข่งขัน

## การแสดงในพิธีเปิด-ปิด
### พิธีเปิด

### พิธีปิด

## กีฬา

## ประเทศที่เข้าร่วมการแข่งขัน

## ตารางการแข่งขัน

## สรุปเหรียญการแข่งขัน
:

## สรุปเหรียญที่นักกีฬาไทยได้รับในกีฬาอาเซ็มยูธเกมส์

ในการแข่งขันกีฬาอาเซ็มยูธเกมส์ครั้งนี้ นักกีฬาไทยสามารถทำผลงานได้ทั้งหมด  เหรียญ แบ่งเป็น
* **เหรียญทอง** จำนวน  เหรียญ จาก  ชนิดกีฬา ได้แก่ 
* **เหรียญเงิน** จำนวน  เหรียญ จาก  ชนิดกีฬา ได้แก่ 
* **เหรียญทองแดง** จำนวน  เหรียญ จาก  ชนิดกีฬา ได้แก่ 

## การตลาด
### สิทธิการออกอากาศ
สำหรับการถ่ายทอดสดการแข่งขันทางสถานีวิทยุโทรทัศน์แห่งประเทศไทย (สทท.11) กรมประชาสัมพันธ์ จะทำการถ่ายทอดสดเป็นเวลา 2 ชั่วโมงต่อวัน ซึ่งมีทั้งหมด 6 ชนิดกีฬา และ เสนอเทปสรุปผลการแข่งขันรายวันในเวลา 22.45-23.45 น. ส่วนสถานีวิทยุโทรทัศน์ช่องอื่นๆ จะทำการบันทึกเทปสรุปผลการแข่งขันเพื่อนำเผยแพร่ในภาคข่าวกีฬาของแต่ละช่องทุกวัน

## เกร็ดการแข่งขัน

## ผู้สนับสนุน
* ภาตรัฐ
**แคท เทเลคอม (CAT Telecom)
**ทีโอที (TOT)
**การบินไทย
**การท่องเที่ยวแห่งประเทศไทย
* ภาคเอกชน
**เอเซอร์คอมพิวเตอร์ (Acer)
**ฟินันซ่าประกันชีวิต (Finansalife)
**สหพัฒนพิบูล (บะหมี่กึ่งสำเร็จรูป มาม่า)
**เครื่องดื่มโค๊ก โคคา-โคล่า (Coca-Cola)

## ดูเพิ่ม
* เอเชียนอินดอร์เกมส์ 2005
* ซีเกมส์ 2005
* เอเชียนเกมส์ 2006

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* มติคณะรัฐมนตรี วันที่ 22 กรกฎาคม 2547

อ
อ
หมวดหมู่:กีฬาไทยในปี พ.ศ. 2548
หมวดหมู่:ประเทศไทยในปี พ.ศ. 2548
หมวดหมู่:อาเซ็มยูธเกมส์
เอสเอ็น 1987เอ

**เอสเอ็น 1987เอ** () เป็นมหานวดาราในบริเวณของเนบิวลา'''ทารันทูลา'''ในเมฆมาเจลลันใหญ่ เกิดขึ้นห่างจากโลกประมาณ 51.4 กิโลพาร์เซก หรือประมาณ 168,000 ปีแสง ซึ่งเป็นมหานวดาราที่สังเกตการได้ใกล้ที่สุดนับจาก เอสเอ็น 1604 ที่เกิดขึ้นในทางช้างเผือก แสงจากมหานวดารานี้มาถึงโลกเมื่อวันที่ 23 กุมภาพันธ์ ค.ศ. 1987

## อ้างอิง

## แหล่งข้อมูลอื่น

*Picture of Supernova 1987A
*AAVSO: More information on the discovery of SN 1987A
*Rochester Astronomy discovery timeline
*Light echoes from Sn1987a, Movie with real images by the group EROS2
*Animation of light echoes from SN1987A
*Supernova 1987A , by Richard McCray (astrophysicist, University of Colorado at Boulder)
*SN 1987A at ESA/Hubble 
*Supernova 1987A, WIKISKY.ORG
*More information at Phil Plait's Bad Astronomy site

หมวดหมู่:มหานวดารา
หมวดหมู่:ซากมหานวดารา
หมวดหมู่:เมฆมาเจลลันใหญ่
หมวดหมู่:วัตถุทางดาราศาสตร์ที่ค้นพบในปี พ.ศ. 2530
มเหสี

**พระมเหสี** หมายถึง เจ้านายที่เป็นภรรยาของพระมหากษัตริย์ ถ้าเป็นภรรยาเอกเรียกว่า **พระอัครมเหสี** ถ้าไม่ใช่เจ้านายเรียกว่า**[[บาทบริจาริกา]]**

## ยุโรป
ยศของมเหสีของยุโรป ใช้ได้หลายคำ ตามพระยศของพระสวามี ดังนี้
* สมเด็จพระจักรพรรดินี (Empress consort) พระอัครมเหสีของสมเด็จพระจักรพรรดิ เช่น
# **เยอรมัน**อย่างออสเตรียและเยอรมนี จักรพรรดิจะเรียกว่า ไคเซอร์ (Kaiser) ส่วนจักรพรรดินี เรียกว่า ไคเซอริน (Kaiserin)
# **สลาฟ** อย่างรัสเซียและบัลแกเรีย จักรพรรดิจะเรียกว่า ซาร์ (Czar) ส่วนจักรพรรดินี เรียกว่า ซารีนา (Czarina) **ในบรรดาประเทศที่ประมุขดำรงพระยศเป็นจักรพรรดิและจักรพรรดินีนั้น จะมีคำนำหน้าว่า His/Her Imperial Majesty**

* สมเด็จพระราชินี พระอัครมเหสีของสมเด็จพระราชา เช่น
# **เยอรมัน** ราชา เรียกว่า โคนิก (König) ราชินีเรียกว่า โคนิกกิน (Königin)
# **ฝรั่งเศส** ราชา เรียกว่า รัว (Roi) ราชินีเรียกว่า แรน (Reine)
# **อิตาลี** ราชา เรียกว่า เร (Re) *ลาตินเรียกว่า เร็กซ์ (Rex)* ราชินีเรียกว่า เรจิน่า (Regina)
# **สเปน** ราชา เรียกว่า เรย์ (Rey) ราชินีเรียกว่า เรย์น่า (Reina)
# **เนเธอร์แลนด์** ราชา เรียกว่า Koning ราชินีเรียกว่า Koningin

## เอเชีย
ยศของมเหสีทางราชสำนักในเอเชีย ก็ใช้ได้หลายคำ ตามพระยศของพระสวามี เช่นกัน อาทิ
* สมเด็จพระจักรพรรดินี (Empress consort) พระมเหสีของสมเด็จพระจักรพรรดิ เช่น
# **จีน** จักรพรรดิ เรียกว่า ฮ่องเต้ (皇帝, Huángdì) จักรพรรดินี เรียกว่า ฮองเฮา (皇后, Húanghòu)
# **ญี่ปุ่น** จักรพรรดิ เรียกว่า เท็นโน (天皇, Tennō) จักรพรรดินี เรียกว่า โคโง (皇后, Kōgō)
# **เกาหลี** จักรพรรดิ เรียกว่า ฮวางเจ (皇帝, Hwangje) จักรพรรดินี เรียกว่า ฮวางฮู (皇后, Hwanghu)
# **เวียดนาม** จักรพรรดิ เรียกว่า ฮว่างเด๋ (皇帝, Hoàng đế) จักรพรรดินี เรียกว่า ฮว่างเหิ่ว (皇后, Hoàng hậu)
# **อิหร่าน** จักรพรรดิ เรียกว่า ชาฮันชาห์ (شاهنشاه, Shahanshah) จักรพรรดินี เรียกว่า ชาห์บานู (شهبانو, Shahbanu)
# **มองโกเลีย** จักรพรรดิ เรียกว่า คากาน (Khagan) จักรพรรดินี เรียกว่า คาตุน (Khatun)

* สมเด็จพระราชินี พระอัครมเหสีของสมเด็จพระราชา เช่น
# **ไทย** มีพระมเหสีได้หลายพระองค์ แต่จะมีผู้ดำรงตำแหน่งสูงที่สุดเพียงพระองค์เดียว เรียกว่า พระอัครมเหสี ถ้าเคยดำรงตำแหน่งผู้สำเร็จราชการแผ่นดิน เรียกว่า สมเด็จพระบรมราชินีนาถ
# **เกาหลี** กษัตริย์ เรียกว่า วัง (왕, Wang) ราชินีเรียกว่า วังบี (王妃, Wangbi)
# **มาเลเซีย** กษัตริย์ เรียกว่า ยังดีเปอร์ตวนอากง (يڠ د-ڤرتوان اڬوڠ, Yang di-Pertuan Agong) ราชินีเรียกว่า รายา ประไหมสุหรี อากง ( راج ڤرماءيسوري اڬوڠ, Raja Permaisuri Agong)

## แอฟริกา
ยศของมเหสีของแอฟริกา ใช้ได้หลายคำ ตามพระยศของพระสวามี ดังนี้
* สมเด็จพระจักรพรรดินี (Empress consort) พระมเหสีของสมเด็จพระจักรพรรดิ เช่น
# **เอธิโอเปีย** จักรพรรดิ เรียกว่า เนกัสซา นากัส (Nəgusä Nägäst) จักรพรรดินี เรียกว่า เนเกสซา นากัส (Nəgəstä Nägäst)

* สมเด็จพระราชินี พระอัครมเหสีของสมเด็จพระราชา เช่น
# **เอสวาตีนี** ราชา เรียกว่า สิงโต (Ngwenyama) ราชินีเรียกว่า นางพญาช้าง (Ndlovukati)

## โอเชียเนีย
ยศของมเหสีของโอเชียเนีย ตามพระยศของพระสวามี คือ
* สมเด็จพระราชินี พระอัครมเหสีของพระมหากษัตริย์ เช่น
# **ฟีจี** กษัตริย์ เรียกว่า ราตู (Ratu) ราชินีเรียกว่า เอดิ (Adi)

## อ้างอิง
; เชิงอรรถ

; บรรณานุกรม

* 
* 


*
รายชื่อประธานาธิบดีแองโกลา

นี่คือ **รายชื่อ[[ประธานาธิบดีแองโกลา]]** ตั้งแต่จัดตั้งขึ้นเมื่อปี 1975 มีประธานาธิบดีทั้งหมด 3 คน ผู้ดำรงตำแหน่งคนแรก คือ อโกซตินโฮ เนโตร ตั้งแต่ปี 1975 ถึง 1979 และผู้ดำรงตำแหน่งคนปัจจุบัน คือ ฌูเวา โลเร็งซู ตั้งแต่ปี 2017

## รายชื่อ
### [[สาธารณรัฐประชาชนแองโกลา]]<br>

### [[ประเทศแองโกลา|สาธารณรัฐแองโกลา]]<br>

## เส้นเวลา

## อ้างอิง

อ
เรือพายในกีฬาแห่งชาติครั้งที่ 41 – เรือกรรเชียง บุคคลชาย 1000 เมตร

"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์

*ประเภท เรือกรรเชียง 1000 เมตร บุคคลชาย 

* มีนักกีฬาเข้าร่วมการแข่งขัน 11 คน จาก 11 ทีมจังหวัด
* เริ่มแข่งขันวันที่ 9-10 ธันวาคม 2555
* สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม
 

## สรุปผลการแข่งขัน

## ผลการแข่งขัน
### Heat
* อันดับ 1-2 ของแต่ละกลุ่ม เข้ารอบรองชนะเลิศ(SE), อันดับ3-4 เข้ารอบแก้ตัว(RE)
#### Heat1

#### Heat2

#### Heat3

#### รอบแก้ตัว (RE)

----

### รอบรองชนะเลิศ
* อันดับ 1-2 ของแต่ละกลุ่ม เข้ารอบชิงชนะเลิศ(FA), 
#### Heat1

#### Heat2

----

### รอบชิงชนะเลิศ

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* สมาคมเรือพายแห่งประเทศไทย 

หมวดหมู่:กีฬาแห่งชาติครั้งที่ 41
ประธานาธิบดีนามิเบีย

**ประธานาธิบดีนามิเบีย** () เป็นประมุขแห่งรัฐและหัวหน้ารัฐบาลของประเทศนามิเบีย และเป็นผู้บัญชาการทหารสูงสุดของกองทัพนามิเบีย ผู้ดำรงตำแหน่งคนปัจจุบัน คือ Netumbo Nandi-Ndaitwah ตั้งแต่วันที่ 21 มีนาคม พ.ศ. 2568

## อำนาจหน้าที่
ประธานาธิบดีนามิเบียมีอำนาจหน้าที่กำกับดูแลฝ่ายบริหารของรัฐบาลนามิเบียในฐานะประธานคณะรัฐมนตรี

## รายชื่อ

## อ้างอิง
*http://en.wikipedia.org/wiki/List_of_Presidents_of_Namibia

น
หมวดหมู่:ประธานาธิบดีนามิเบีย
หมวดหมู่:ประเทศนามิเบีย
อีซาเบลแห่งอารากอน

**พระนางอีซาเบลแห่งอารากอน [[รายพระนามคู่อภิเษกสมรสในพระมหากษัตริย์โปรตุเกส|สมเด็จพระราชินีแห่งโปรตุเกส]]** (; ) ชาวโรมันคาทอลิกเรียกว่า**นักบุญเอลิซาเบธแห่งโปรตุเกส** (St. Elizabeth of Portugal) เป็นพระราชธิดาในพระเจ้าเปโดรที่ 3 แห่งอารากอน ทรงถูกส่งมาอภิเษกสมรสกับพระเจ้าดีนีชแห่งโปรตุเกสเมื่อพระชนมายุได้เพียง 10 พรรษา 

พระนางมีความศรัทธาต่อนิกายโรมันคาทอลิกอย่างแรงกล้า ทรงทำวัตรทุกวัน ถือการอดอาหาร และร่วมพิธีมิสซาวันละสองครั้ง ในช่วงบั้นปลายพระชนม์ชีพพระนางทรงเข้าเป็นสมาชิกคณะชั้นสามของนักบุญฟรังซิสตราบจนสวรรคตในวันที่ 4 กรกฎาคม ค.ศ. 1336 และได้รับการประกาศเป็นนักบุญโดยสมเด็จพระสันตะปาปาเออร์บันที่ 8 ในวันที่ 25 พฤษภาคม ค.ศ. 1625 มีวันฉลองตรงกับวันที่ 4 กรกฎาคมของทุกปี

## อ้างอิง

หมวดหมู่:บุคคลที่เกิดในปี พ.ศ. 1814
หมวดหมู่:ราชินีแห่งโปรตุเกส
หมวดหมู่:นักบุญชาวสเปน
หมวดหมู่:นักบุญคณะฟรันซิสกัน
หมวดหมู่:นักบุญในคริสต์ศตวรรษที่ 14
หมวดหมู่:สมาชิกคณะชั้นสามของนักบุญฟรังซิส
หมวดหมู่:พระราชธิดาในพระมหากษัตริย์
หมวดหมู่:พระราชธิดาในสมเด็จพระราชินีนาถ
รายนามประธานาธิบดีจิบูตี

## รายนามประธานาธิบดีสาธารณรัฐจิบูตี

## ดูเพิ่ม
*ประเทศจิบูตี
*ธงชาติจิบูตี
*ตราแผ่นดินของจิบูตี
*เพลงชาติจิบูตี
## อ้างอิง
*http://en.wikipedia.org/wiki/List_of_heads_of_state_of_Djibouti
จ

หมวดหมู่:ประธานาธิบดีจิบูตี
เคอร์ดิสถานตุรกี

250px|thumb|right|จังหวัดในตุรกีที่ถูกจำแนกโดยสารานุกรมอิสลามว่าเป็นเคอร์ดิสถานตุรกี
**เคอร์ดิสถานตุรกี** (Turkish Kurdistan;   or *Bakurê Kurdistanê*, หรือเคอร์ดิสถานเหนือ) เป็นชื่ออย่างไม่เป็นทางการของภาคตะวันออกเฉียงใต้ของตุรกีที่มีชาวเคิร์ดอยู่หนาแน่น ชื่อที่ไม่เป็นทางการนี้บ่งถึงลักษณะทางภูมิศาสตร์และประวัติศาสตร์ซึ่งเกี่ยวข้องกับดินแดนขนาดใหญ่ที่เรียกเคอร์ดิสถาน ซึ่งอยู่ในประเทศตุรกี อิรัก อิหร่านและซีเรีย 

สารานุกรมอิสลามได้กำหนดให้เคอร์ดิสถานตุรกีครอบคลุมพื้นที่ 17 จังหวัดของตุรกี ได้แก่ จังหวัดเอร์ซิจัน, จังหวัดเอร์ซูรุม, จังหวัดการ์ส, จังหวัดมาลัตยา, จังหวัดตุนเจลี, จังหวัดเอร์ลาซือ, จังหวัดบินโกล, จังหวัดมุช, จังหวัดอะก์รึ, จังหวัดอาดึยามัน, จังหวัดดิยัรบาเกอร์, จังหวัดสิอิร์ท, จังหวัดบิตลิส, จังหวัดวาน, จังหวัดชานลึอูร์ฟา, จังหวัดมาร์ดิน และ และจังหวัดฮักการี แต่ขอบเขตของเคอร์ดิสถานที่แท้จริงแสดงได้ยาก

## อ้างอิง


## แหล่งข้อมูลอื่น
* Maps of Kurdish Regions by GlobalSecurity.org
* Map of Kurdish Population Distribution by GlobalSecurity.org

หมวดหมู่:ประเทศตุรกี
หมวดหมู่:เคอร์ดิสถาน
กันต์ ชุณหวัตร

[thumb|300px|right|[เสฎฐวุฒิ อนุสิทธิ์, ศนันธฉัตร ธนพัฒน์พิศาล และกันต์ ชุณหวัตร]]

**กันต์ ชุณหวัตร**  เกิดวันที่ 31 ธันวาคม พ.ศ. 2536 เป็นนักแสดงและพิธีกรชาวไทย มีผลงานสร้างชื่อจากซีรีส์ฮอร์โมน วัยว้าวุ่น และพิธีกร Hangover Thailand เป็นนักแสดงสังกัดจีดีเอช 

## ประวัติ
กันต์จบการศึกษาระดับมัธยมศึกษาจาก โรงเรียนสาธิตมหาวิทยาลัยศรีนครินทรวิโรฒ ประสานมิตร ระดับอุดมศึกษาจาก วิทยาลัยดุริยางคศิลป์ มหาวิทยาลัยมหิดล แขนงเทคโนโลยีดนตรี (เอกกีตาร์ไฟฟ้า)

## ผลงาน

#### ภาพยนตร์

#### ซีรีส์

#### พิธีกร

#### หนังสั้น
* หนังสั้นประกอบเพลง ระบำแห่งความตาย อัลบั้มสิบสองสัตว์ วงกล้วยไทย พ.ศ. 2551
* The Cure ร่างนรก ตอน The Pill พ.ศ. 2555
* หลักสูตร "โตไปไม่โกง" เรื่อง Band Next Door
* GTH Side Stories ตอน Suc"K"Seed (ซัก-เค-ซี้ด)

#### เพลง

#### มิวสิกวิดีโอ

#### คอนเสิร์ต
* STAR THEQUE GTH 11 ปีแสงคอนเสิร์ต (2558)
* HORMONES DAY & NIGHT (2556)

#### ซิงเกิ้ล
* ขอพร BOXX MUSIC
* ยินดีที่ได้พบ
* ถ้าวันหนึ่ง

## อ้างอิง

## แหล่งข้อมูลอื่น

* ประวัติดาราวัยรุ่น กันต์ ชุณหวัตร หรือ ต้า Hormones วัยว้าวุ่น 

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากวิทยาลัยดุริยางคศิลป์ มหาวิทยาลัยมหิดล
หมวดหมู่:ฮอร์โมนส์ วัยว้าวุ่น
หมวดหมู่:นักแสดงชายชาวไทย
หมวดหมู่:นักแสดงชายจากกรุงเทพมหานคร
หมวดหมู่:นักร้องชายชาวไทย
หมวดหมู่:ศิลปินค่ายบ็อกซ์มิวสิก
หมวดหมู่:ศิลปินสังกัดมิวสิกมูฟเอนเตอร์เทนเมนต์
แมงกะพรุนหัวคว่ำ

**แมงกะพรุนหัวคว่ำ** หรือ **แมงกะพรุนกลับหัว** () เป็นแมงกะพรุนจำพวกหนึ่ง ที่จัดอยู่ในวงศ์ Cassiopeidae และสกุล *Cassiopea* ซึ่งเป็นเพียงสกุลเดียวเท่านั้นที่อยู่ในวงศ์นี้ (แต่บางข้อมูลจัดให้มี 2 สกุล)

แมงกะพรุนหัวคว่ำ เป็นแมงกะพรุนสกุลเดียวเท่านั้นที่อาศัยอยู่บนพื้นทะเลหรือพื้นมหาสมุทร โดยที่ตำแหน่งของเมดูซ่าหรือส่วนหัวที่คว่ำลงทำให้สามารถคอยจับแพลงก์ตอนที่ลอยผ่านกินมากับกระแสน้ำ และใช้พลังงานที่ได้จากการสังเคราะห์แสงของสาหร่ายซูแซนเทลลี่ที่อาศัยอยู่ในตัวเพื่อการเจริญเติบโต รวมถึงมีเข็มพิษที่อยู่รอบ ๆ นั้นด้วย  และจากการศึกษาของสถาบันเทคโนโลยีแห่งแคลิฟอร์เนีย พบว่า แมงกะพรุนหัวคว่ำนั้นมีการนอนหลับอย่างหลับสนิทด้วยเหมือนกับสัตว์ชั้นสูงหรือสัตว์ที่มีโคร่งร่างซับซ้อนชนิดอื่น ๆ  ทั้งที่เป็นเพียงสัตว์น้ำที่ไม่มีแกนสันหลังและลำตัวโปร่งแสงเท่านั้น

โดยที่ชื่อ *Cassiopeda* และ Cassiopeidae นั้นมีที่มาจากแคสซิโอเปีย ราชินีแห่งเอธิโอเปีย ผู้เป็นชายาของราชาเซเฟอุส และเป็นมารดาของเจ้าหญิงแอนโดรมีดา ตามเทพปกรณัมกรีก

แมงกะพรุนหัวคว่ำ มีขนาดประมาณ 30 เซนติเมตร แบ่งออกได้เป็น 8 ชนิด (บางข้อมูลแบ่งออกเป็น 11 ชนิด) ได้แก่

**[[Cassiopea andromeda]]*
**[[Cassiopea depressa]]*
**[[Cassiopea frondosa]]*
**[[Cassiopea medusa]]*
**[[Cassiopea mertensi]]*
**[[Cassiopea ndrosia]]*
**[[Cassiopea ornata]]*
**[[Cassiopea xamachana]]*

## อ้างอิง

## แหล่งข้อมูลอื่น

หมวดหมู่:แมงกะพรุน
Cassiopea andromeda

***Cassiopea andromeda*** เป็นแมงกะพรุนจำพวกแมงกะพรุนกลับหัวชนิดหนึ่ง โดยเป็นแมงกะพรุนที่มีส่้วนหัวหรือเมดูซ่าคว่ำลงและเกาะติดกับพื้นทะเล ที่เป็นพื้นทรายหรือพื้นโคลน และเอาส่วนที่เป็นหนวดชูขึ้น ทำให้แลดูคล้ายดอกไม้ทะเลหรือแมงกะพรุนที่ตายแล้ว 

*Cassiopea andromeda* มีความยาวเต็มที่ประมาณ 30 เซนติเมตร แพร่กระจายพันธุ์ในน่านน้ำแถบอินโด-แปซิฟิกฝั่งตะวันตก รวมถึงในน่านน้ำไทยด้วย แต่เป็นแมงกะพรุนที่ไม่้ได้มีการจับมาบริโภค

โดยการชูเอาหนวดที่มีเข็มพิษคอยดักจับแพลงก์ตอนที่ลอยตามกระแสน้ำกินเป็นอาหาร รวมถึงกุ้งหรือปลาขนาดเล็กเป็นอาหาร รวมถึงสามารถสังเคราะห์แสงเองได้ด้วยจากสาหร่ายซูแซนแทลลี่ที่อยู่รอบ ๆ หนวด

## อ้างอิง

## แหล่งข้อมูลอื่น
ปลาฉลามแม่น้ำฟันหอก

**ปลาฉลามแม่น้ำฟันหอก** หรือ **ปลาฉลามฟันหอก** (; ) เป็นปลาฉลามชนิดหนึ่ง จำพวกปลาฉลามแม่น้ำ จัดอยู่ในวงศ์ปลาฉลามครีบดำ (Carcharhinidae)

ปลาฉลามแม่น้ำฟันหอก เป็นปลาฉลามที่อาศัยอยู่ตามชายฝั่งทะเลแถบป่าชายเลนทางตอนเหนือของออสเตรเลีย, นิวกินี และบอร์เนียว โดยสามารถปรับตัวอาศัยให้อยู่ในน้ำจืดสนิทหรือน้ำกร่อยได้ มีรูปร่างเพรียวยาวสีเทา มีครีบหลังชิ้นที่ 2 ที่มีขนาดใหญ่และมีปื้นสีดำอยู่ใต้ครีบอกทั้ง 2 ข้าง มีซี่เหงือกทั้งหมด 5 ซี่ โดยที่ซี่แรกจะมีขนาดยาวกว่าซี่อื่น ๆ มีฟันรูปร่างเป็นรูปสามเหลี่ยมขนาดใหญ่ โดยฟันแถวบนนั้นมีลักษณะเป็นหยัก ฟันแถวล่างมีรูปร่างเหมือนหัวหอกแคบ ๆ และมีรอยหยักอยู่ตรงปลาย ใช้สำหรับกัดกินอาหารซึ่งได้แก่ ปลากระดูกแข็ง และสัตว์น้ำหน้าดินที่มีกระดองแข็งอย่างครัสเตเชียน เป็นอาหารโดยเฉพาะ

มีขนาดความยาวโดยเฉลี่ย 1 เมตร แต่เชื่อว่าอาจใหญ่ได้เต็มที่ถึง 2.5–3 เมตร

ปลาฉลามแม่น้ำฟันหอก ได้รับการบรรยายทางวิทยาศาสตร์เป็นครั้งแรกจากนักชีววิทยาชาวเยอรมัน 2 คน คือ โยฮันเนส มึลเลอร์ และยาค็อบ เฮนเล ในราวปี ค.ศ. 1839–41 โดยบรรยายจากตัวอย่างสตั๊ฟฟ์ของปลาฉลามเพศเมียความยาว 1 เมตร ที่ไม่ทราบที่มา (เป็นไปได้ว่าอาจจะมาจากทะเลจีนใต้ หรือมหาสมุทรอินเดีย) จนกระทั่งในปี ค.ศ. 1843 นักมีนวิทยาชาวอเมริกันเชื้อสายสวิตเซอร์แลนด์ หลุยส์ อกาซซี่ ได้ตั้งสกุล *Glyphis* ขึ้นมาใหม่จากซากฟอสซิลที่พบในอังกฤษ คือ *[[Glyphis hastalis|G. hastalis]]* แต่อย่างไรก็ตามสกุล *Glyphis* ก็ยังไม่ได้รับการยอมรับและถูกนำมาใช้ จนกระทั่ง แจ็ค เกอร์ริค ได้นำมาใช้ในปี ค.ศ. 1982 โดยเปลี่ยนมาจากสกุล *[[Carcharhinus]]*
thumb|left|ภาพร่างต้นแบบของปลาฉลามแม่น้ำฟันหอก โดยมึลเลอร์และเฮนเล โดยใช้ชื่อวิทยาศาสตร์ว่า ''Carcharias (Prionodon) glyphis''
ปลาฉลามแม่น้ำฟันหอก ไม่ได้เป็นปลาที่ว่องไวปราดเปรียวเหมือนอย่างปลาฉลามในวงศ์เดียวกันชนิดอื่น ๆ ที่พบในทะเล โดยได้วิวัฒนาการตัวเองมาเป็นนักล่าในแม่น้ำที่มืดมิดและไหลเชี่ยวได้เป็นอย่างดี โดยใช้อีเล็กโทรเซปชั่นในการหาอาหาร และครีบหลังชิ้นที่ 2 ที่มีขนาดใหญ่เคลื่อนไหวด้วยความเร็วต่ำในกระแสน้ำที่ไหลเชี่ยว และจะให้กำเนิดลูกด้วยการคลอดออกมาเป็นตัวในช่วงเดือนตุลาคม-ธันวาคม ลูกปลาแรกเกิดมีความยาว 50-59 เซนติเมตร และจะเพิ่มความยาวขึ้น 19 เซนติเมตรในทุก ๆ ปี

## อ้างอิง

## แหล่งข้อมูลอื่น

*รูปและข้อมูลเพิ่มเติม 
*วิดีโอคลิปของปลาฉลามแม่น้ำฟันหอก

หมวดหมู่:วงศ์ปลาฉลามครีบดำ
หมวดหมู่:ปลาน้ำเค็ม
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาที่พบในประเทศออสเตรเลีย
ปลาฉลามน้ำจืด (แก้ความกำกวม)

**ปลาฉลามน้ำจืด** () อาจหมายถึง

***[[ปลาฉลามน้ำจืด]]** หรือ **ปลาฉลามแม่น้ำ** ปลาฉลามในสกุล *Glyphis* ในวงศ์ Carcharhinidae ซึ่งเป็นปลาฉลามที่อาศัยอยู่ได้ในน้ำกร่อยหรือน้ำจืดสนิทได้ตลอดทั้งชีวิต ทั้งหมดมี 6 ชนิด และเป็นปลาหายาก ใกล้สูญพันธุ์ทั้งสิ้น
***[[ปลาฉลามหัวบาตร]]** ปลาฉลามชนิด *Carcharhinus leucas* ในวงศ์ Carcharhinidae เป็นปลาฉลามขนาดใหญ่ที่ปกติอาศัยอยู่ในทะเล แต่ก็สามารถปรับตัวให้อาศัยอยู่ได้ในน้ำกร่อยหรือน้ำจืดสนิทได้เช่นกัน
***[[ปลากา]]** ปลาน้ำจืดชนิด *Labeo chrysophekadion* ในวงศ์ Cyprinidae นิยมเลี้ยงเป็นปลาสวยงาม
***[[ปลากาแดง]]** ปลาน้ำจืดชนิด *Epalzeorhynchos frenatum* ในวงศ์ Cyprinidae นิยมเลี้ยงเป็นปลาสวยงาม
***[[ปลาทรงเครื่อง]]** ปลาน้ำจืดชนิด *Epalzeorhynchos bicolor* ในวงศ์ Cyprinidae เป็นปลาเฉพาะถิ่นพบได้ในประเทศไทย นิยมเลี้ยงเป็นปลาสวยงาม ใกล้สูญพันธุ์แล้วในธรรมชาติ
***[[ปลาเทพา]]** ปลาหนังน้ำจืดขนาดใหญ่ชนิด *Pangasius sanitwongsei* ในวงศ์ Pangasiidae เป็นปลาเฉพาะถิ่นพบได้ในประเทศไทย มีลักษณะของครีบและท่วงท่าการว่ายน้ำคล้ายปลาฉลาม นิยมเลี้ยงเป็นปลาสวยงาม ใกล้สูญพันธุ์แล้วในธรรมชาติ
***[[Balantiocheilos melanopterus |ปลาหางไหม้]]** ปลาน้ำจืดชนิด *Balantiocheilos melanopterus* ในวงศ์ Cyprinidae ลักษณะคล้ายปลาหางไหม้ไทย แต่พบในประเทศอินโดนีเซีย นิยมเลี้ยงเป็นปลาสวยงาม
***[[Balantiocheilos ambusticauda|ปลาหางไหม้ไทย]]** ปลาน้ำจืดชนิด *Balantiocheilos ambusticauda* ในวงศ์ Cyprinidae เมื่อก่อนนิยมเลี้ยงเป็นปลาสวยงาม เป็นปลาเฉพาะถิ่นพบได้ในประเทศไทย แต่ปัจจุบันเชื่อว่าสูญพันธุ์ไปแล้วจากธรรมชาติ
ชะลูด

**ชะลูด** Blume var. lucida Markgr หรือ *Alyxia nitens* Kerr ชื่ออื่น ๆ ลูด (ปัตตานี) ชะนูด (สุราษฎร์ธานี) นูด (ภาคใต้), ขี้ตุ่น, ช้างตุ่น ต้นธูป (อีสาน) เป็นไม้เลื้อยในวงศ์  Apocynaceae เนื้อแข็ง ขนาดเล็ก เปลือกค่อนข้างดำ เกลี้ยง มียางสีขาวขุ่น เปลือกเถาชั้นใน กลิ่นหอมมาก 

เปลือกต้นชั้นในของชะลูดใช้เป็นยาได้ โดยทุบลอกเอาเปลือกสีดำข้างนอกทิ้ง ลอกเอาแต่เนื้อที่หุ้มแก่น แล้วผึ่งลมให้แห้ง เปลือกไม้จะม้วนเป็นแผ่นบาง ๆ มีสีขาว ตำรายาไทย ใช้ปลือกที่ทุบแล้วนี้เป็นยาขับผายลม แก้ปวดในท้อง บำรุงกำลัง แก้ปวดมวนท้อง บำรุงหัวใจ บำรุงครรภ์รักษา แก้ดีพิการ แก้ไข้ แก้ปวดบวม  เถาปรุงยาแก้พิษในเลือดและน้ำเหลือง บำรุงกำลัง แก้ลมวิงเวียน แก้อ่อนเพลีย ใช้เปลือกชะลูดเป็นส่วนผสมของตำรับ “ยาหอมเทพจิตร” และตำรับ “ยาหอมนวโกฐ” ที่มีสรรพคุณแก้ลมวิงเวียน แก้อาการหน้ามืด ตาลาย ใจสั่น คลื่นเหียน อาเจียน แก้ลมจุกแน่นในท้อง  ชะลูดมีสารหอมกลุ่มคูมารินส์ ใช้อบผ้า ใช้ผสมทำธูป ต้มรวมกับลูกซัด ย้อมเสื้อผ้าให้มีกลิ่นหอม

## อ้างอิง

หมวดหมู่:วงศ์ตีนเป็ด
หมวดหมู่:สมุนไพร
หมวดหมู่:พืชที่ใช้ทำของใช้
เอลกาปิตัน (โอเปเรตตา)

**เอลกาปิตัน** () เป็นโอเปเรตตา หรืออุปรากรขนาดเบา ความยาว 3 องก์ แต่งโดยจอห์น ฟิลิป ซูซา ประกอบคำร้องภาษาอังกฤษโดย ชาลส์ ไคลน์ และทอม ฟรอสต์  แต่งขึ้นในปี ค.ศ. 1896  เป็นงานโอเปเรตตาของซูซาที่ประสบความสำเร็จที่สุด  และยังมีทำนองเพลงมาร์ชที่เป็นเพลงธีมของโอเปเรตตา ที่ได้รับความนิยม ในชื่อ "เอลกาปิตัน" เช่นเดียวกับชื่อผลงาน

โอเปเรตตา เอลกาปิตัน จัดแสดงครั้งแรกที่บอสตัน รัฐแมสซาชูเซตส์ เมื่อวันที่ 13 เมษายน ค.ศ. 1896 นำแสดงโดยนักร้อง นักแสดงตลกชื่อดัง เดอวูล์ฟ ฮอปเปอร์ จากนั้นจึงย้ายไปแสดงที่บรอดเวย์ในปีเดียวกัน และประสบความสำเร็จ อออกตระเวนแสดงในสหรัฐอเมริกา และแคนาดาเป็นเวลาถึง 4 ปี แล้วจึงไปจัดแสดงที่ลอนดอน ในปี ค.ศ. 1899

เนื้อเรื่องกล่าวถึง ดอน เอนริโก เมดีกัว เป็นขุนนางสเปน เพิ่งได้รับแต่งตั้งเป็นอุปราชคนใหม่ของเปรูในการยึดครองของสเปน ได้สังหาร เอลกาปิตัน หัวหน้ากบฏต่อต้านรัฐบาล และปลอมตัวเป็นเอลกาปิตันเข้าแอบแฝงในฝ่ายกบฏ  ปรากฏว่า เอสเตรลดา บุตรสาวของอุปราชคนก่อนได้ทราบถึงวีรกรรมอันห้าวหาญของเอลกาปิตัน จึงตกหลุมรักเมดีกัว (ซึ่งปลอมตัวเป็นเอลกาปิตันอยู่) เกิดเป็นเรื่องรักสามเส้าเพราะเมดีกัวเองก็มีภรรยาและลูกสาวอยู่แล้ว

## แหล่งข้อมูลอื่น
*
*Information from Musicaltheatreguide.com
*Note on ''El Capitan'' 
*Images and historical information about ''El Capitan'' from Canton Comic Opera Co.
*Information from Flyrope.com
*Photos from ''El Capitan'' 

หมวดหมู่:ผลงานของ จอห์น ฟิลิป ซูซา
หมวดหมู่:เพลงมาร์ช
หมวดหมู่:อุปรากรภาษาอังกฤษ
เฮเลนา กอสตา

**เฮเลนา มาการิดา ดอส ซานโตส เอ กอสตา** () เกิดวันที่ 15 เมษายน ค.ศ. 1978 ที่อัลฮันดรา เป็นผู้จัดการฟุตบอลชาวโปรตุเกส ปัจจุบันเธอเป็นผู้จัดการของฟุตบอลหญิงทีมชาติอิหร่าน ซึ่งเป็นอดีตผู้ช่วยผู้ฝึกสอนทีมเอสยู 1º ดีเซมโบร และเธอยังเป็นผู้จัดการของฟุตบอลหญิงทีมชาติกาตาร์

## ผลงานในระดับอาชีพ
ใน ค.ศ. 2010 เฮเลนาได้รับหน้าที่ที่ท้าทายด้วยการเป็นผู้อยู่เบื้องหลังทีมกาตาร์ทั้งหมด รวมถึงทีมเยาวชนเอสแอลเบนฟิกา โดยได้มาเป็นหัวหน้าผู้ฝึกสอนฟุตบอลหญิงทีมชาติกาตาร์ (ทั้งในรุ่นใหญ่และระดับเยาวชน) ที่ประเทศนี้ เฮเลนาเป็นผู้รับผิดชอบสำหรับการสร้างและการพัฒนาวงการฟุตบอลหญิงของกาตาร์ตั้งแต่จุดเริ่มต้น, จัดระเบียบใบอนุญาตฟีฟ่า/หลักสูตรสำหรับผู้ฝึกสอนสตรีจากประเทศตะวันออกกลาง (โดฮา – ตุลาคม ค.ศ. 2010); ลูกเสือหญิงกับผู้หญิงที่อยู่ในโรงเรียนรวมถึงมหาวิทยาลัย และความท้าทายอื่น ๆ อีกหลายประการที่เราสามารถวาดหวังได้ที่ประเทศในตะวันออกกลาง ซึ่งเป็นก้าวแรกสำหรับวงการฟุตบอลหญิง

ใน ค.ศ. 2012 เฮเลนาได้รับเชิญให้เป็นผู้จัดการทีมฟุตบอลหญิงทีมชาติอิหร่าน และทีมของเธอเคยพบกับฟุตบอลหญิงทีมชาติไทย ในการแข่งขันฟุตบอลหญิงเอเชียนคัพ 2014 รอบคัดเลือก ที่ประเทศบังกลาเทศมาแล้วครั้งหนึ่ง

## เกียรติประวัติ
* ผู้ฝึกสอนทีมชาติเกียรติยศโปรตุเกส สาขาฟุตบอลหญิง
* ผู้ฝึกสอนยอดเยี่ยม ในการแข่งขันเยาวชนชายโลก “มุนเดียลีโต”  2006 (ฟวยร์ตเบนตูรา/สเปน) และ 2008 (แอลการ์ฟ/โปรตุเกส)

## รางวัล
* รางวัลผู้ฝึกสอนยอดเยี่ยม “มุนเดียลีโต” 2006 – สเปน กานาเรียส ฟวยร์ตเบนตูรา
* รางวัลผู้ฝึกสอนยอดเยี่ยม “มุนเดียลีโต” 2007 – โปรตุเกส รีอัลเดอซานโตอันโตนิโอ
* รางวัลผู้ฝึกสอนยอดเยี่ยม – “โคปาฟุต 21” โปรตุเกส 2009
* ผู้ชนะสมาคมผู้ฝึกสอนฟุตบอลแห่งชาติโปรตุเกส – รางวัลเกียรติคุณแห่งสตรี

## อ้างอิง

## แหล่งข้อมูลอื่น
* Helena Costa
* Planetadofutebol 

หมวดหมู่:ผู้จัดการทีมฟุตบอลชาวโปรตุเกส
หมวดหมู่:ผู้ฝึกสอนทีมชาติ
หมวดหมู่:ผู้จัดการทีมฟุตบอลหญิง
หมวดหมู่:ผู้จัดการทีมฟุตบอลหญิงทีมชาติ
บัวขม

**บัวขม** (L. var. pubescens Hook.f. & Th.) เป็นไม้น้ำในวงศ์ Nymphaeaceae กลุ่มเดียวกับบัวสาย มีไรโซม ดอกสีขาว เมื่ออบแห้งแล้วมีสีน้ำตาล กลีบเลี้ยง ยาว 4-5 เซนติเมตร มีกลีบดอก 19 กลีบ รูปหอกกลับ ชั้นเกสรตัวผู้มีลักษณะแบน 60 อัน เกสรตัวผู้ยาว 2 เซนติเมตร 

ในทางยาสมุนไพร บัวขม ถูกจัดอยู่ในพิกัดบัวพิเศษ มี 6 อย่างคือ บัวหลวงแดง บัวหลวงขาว บัวสัตตบงกชแดง บัวสัตตบงกชขาว บัวเผื่อน และบัวขม ใช้แก้ไข้อันเกิดเพื่อธาตุทั้ง 4  แก้ลม เสมหะ และโลหิต บำรุงกำลัง บำรุงหัวใจ ทำให้แช่มชื่น  แก้ร้อนในกระหายน้ำ แก้ไข้ตัวร้อน และเป็นส่วนประกอบของยาหอมเทพจิตร ซึ่งใช้แก้ลมกองละเอียด ได้แก่ อาการหน้ามืด ตาลาย สวิงสวาย ใจสั่น และบำรุงดวงจิตให้ชุ่มชื่น ในฟิลิปปินส์ใช้รักษาโรคโกโนเรีย

## อ้างอิง

## แหล่งข้อมูลอื่น

* 
* Studies on Nymphaea species in Bangladesh
* Sorting Nymphaea names
* Nymphaea pubescens - Pictures 
* Flora of China 6: 116–118. 2001 - Nymphaea 睡莲属

หมวดหมู่:ดอกไม้ประจำจังหวัดของไทย
หมวดหมู่:สกุลบัวสาย
หมวดหมู่:สมุนไพร
ปลาฉลามนางฟ้า

**ปลาฉลามนางฟ้า** () ปลากระดูกอ่อนทะเลจำพวกปลาฉลาม จัดอยู่ในอันดับ 	Squatiniformes วงศ์ Squatinidae 

ปลาฉลามนางฟ้า เป็นปลาฉลามที่มีลำตัวแบนราบคล้ายกับปลากระเบน แต่ไม่มีครีบก้น เป็นปลาที่พบกระจายพันธุ์ทั่วไปในทะเลเขตร้อน สามารถพบได้ในทะเลลึกถึง 1,300 เมตร (4,300 ฟุต)

ปลาฉลามนางฟ้า เป็นปลาที่หากินตามพื้นทะเลทั้งพื้นทรายหรือพื้นโคลน โดยหาอาหารกินคล้ายกับปลากระเบน หรือปลาฉนาก ซึ่งเป็นปลากระดูกอ่อนเช่นเดียวกัน แต่ต่างอันดับและวงศ์กันออกไป อาหารได้แก่ ปลาขนาดเล็ก, หอย หรือครัสเตเชียน

ปลาฉลามนางฟ้า มีความยาวประมาณ 1.5-2 เมตร เป็นปลาที่ออกลูกเป็นไข่ซึ่งไข่นั้นจะพัฒนาในช่องท้องของปลาตัวเมียจนคลอดออกมาเป็นตัวคราวละ 13 ตัว ลูกปลาจะได้รับอาหารจากไข่แดงที่อยู่ในฟองไข่

## การจำแนก
มีเพียงสกุลเดียว คือ *Squatina* แบ่งออกได้เป็นชนิดต่าง ๆ คือ

* *[[Squatina aculeata]]* Cuvier, 1829 (ปลาฉลามนางฟ้าหลังเลื่อย)
* *[[Squatina africana]]* Regan, 1908 (ปลาฉลามนางฟ้าแอฟริกัน)
* *[[Squatina albipunctata]]* Last & W. T. White, 2008 (ปลาฉลามนางฟ้าตะวันออก)
* *[[Squatina argentina]]* (Marini, 1930) (ปลาฉลามนางฟ้าอาร์เจนไตน์)
* *[[Squatina armata]]* (Philippi {Krumweide}, 1887) (ปลาฉลามนางฟ้าชิลี)
* *[[Squatina australis]]* Regan, 1906 (ปลาฉลามนางฟ้าออสเตรเลีย)
* *[[Squatina caillieti]]* J. H. Walsh, Ebert & Compagno, 2011
* *[[Squatina californica]]* Ayres, 1859 (ปลาฉลามนางฟ้าแปซิฟิค)
* *[[Squatina dumeril]]* Lesueur, 1818 (ปลาฉลามนางฟ้าปีศาจทราย)
* *[[Squatina formosa]]* S. C. Shen & W. H. Ting, 1972 (ปลาฉลามนางฟ้าไต้หวัน)
* *[[Squatina guggenheim]]* Marini, 1936 (ปลาฉนามนางฟ้าแองกูลาร์)
* *[[Squatina heteroptera]]* Castro-Aguirre, Espinoza-Pérez & Huidobro-Campos, 2007 (ปลาฉลามนางฟ้าอ่าว)
* *[[Squatina japonica]]* Bleeker, 1858 (ปลาฉลามนางฟ้่าญี่ปุ่น)
* *[[Squatina legnota]]* Last & W. T. White, 2008 (ปลาฉลามนางฟ้าอินโดนีเซีย)
* *[[Squatina mexicana]]* Castro-Aguirre, Espinoza-Pérez & Huidobro-Campos, 2007 (ปลาฉลามนางฟ้าเม็กซิกัน)
* *[[Squatina nebulosa]]* Regan, 1906 (ปลาฉลามนางฟ้าลายเมฆ)
* *[[Squatina occulta]]* Vooren & K. G. da Silva, 1992 (ปลาฉลามนางฟ้่าหลบซ่อน)
* *[[Squatina oculata]]* Bonaparte, 1840 (ปลาฉลามนางฟ้าหลังเรียบ)
* *[[Squatina pseudocellata]]* Last & W. T. White, 2008 (ปลาฉลามนางฟ้าตะวันตก)
* *[[Squatina punctata]]* Marini, 1936
* *[[Squatina squatina]]* (Linnaeus, 1758) (ปลาฉลามนางฟ้าธรรมดา)
* *[[Squatina tergocellata]]* McCulloch, 1914 (ปลาฉลามนางฟ้าออร์เน็ท)
* *[[Squatina tergocellatoides]]* J. S. T. F. Chen, 1963 (ปลาฉลามนางฟ้าอ็อคเซเล็ท)
## อ้างอิง

## แหล่งข้อมูลอื่น
ซอฟต์แวร์ทอดทิ้ง

**ซอฟต์แวร์ทอดทิ้ง** หรือ **อะแบนดันแวร์** () คือซอฟต์แวร์ที่ถูกเจ้าของหรือผู้สร้างทอดทิ้ง และจะไม่สนับสนุนช่วยเหลือผลิตภัณฑ์นั้นอีกต่อไป ถึงแม้ว่าซอฟต์แวร์นั้นยังอยู่ภายใต้กฎหมายลิขสิทธิ์ แต่เจ้าของลิขสิทธิ์อาจไม่แกะรอยหรือบังคับคดีแก่การละเมิดลิขสิทธิ์ก็ได้

ซอฟต์แวร์ทอดทิ้งเป็นรูปแบบหนึ่งของมโนทัศน์ทั่วไปเกี่ยวกับงานลิขสิทธิ์กำพร้า (orphan works)

## นิยาม
คำว่า "ซอฟต์แวร์ทอดทิ้ง" กินความหมายกว้างขวาง และหมายรวมถึงซอฟต์แวร์เก่าหลายประเภท เช่น
* **ซอฟต์แวร์พาณิชย์ที่ไม่สนับสนุนแล้ว แต่ยังเป็นของบริษัทที่อยู่รอดได้** ความใช้งานได้ของซอฟต์แวร์ขึ้นอยู่กับทัศนคติของบริษัทต่อซอฟต์แวร์ บริษัทอันเป็นเจ้าของสิทธิในซอฟต์แวร์ในหลาย ๆ กรณี อาจไม่ใช่บริษัทที่สร้างซอฟต์แวร์ขึ้นแต่แรก หรืออาจไม่รับรู้ถึงความเป็นเจ้าของ บริษัทบางบริษัท เช่น บอร์แลนด์ (Borland) ได้เผยแพร่ซอฟต์แวร์บางชนิดในรูปแบบฟรีแวร์ทางออนไลน์  ส่วนบริษัทอื่น ๆ ไม่เผยแพร่ซอฟต์แวร์รุ่นเก่าให้ใช้ประโยชน์แบบได้เปล่า และไม่อนุญาตให้สำเนาซอฟต์แวร์ด้วย
* **ซอฟต์แวร์พาณิชย์ที่เป็นของบริษัทแห่งหนึ่งแห่งใด ซึ่งเลิกทำธุรกิจแล้ว** บ่อยครั้งที่ไม่มีหน่วยธุรกิจใดออกมาปกป้องลิขสิทธิ์ เมื่อซอฟต์แวร์ถูกเผยแพร่ผ่านเว็บไซต์ที่รวมซอฟต์แวร์ทอดทิ้งต่าง ๆ ตัวอย่างหนึ่งก็คือ ตัวแปลโปรแกรมพีแอล/วันรุ่นดั้งเดิมสำหรับดอส ซึ่งสร้างโดยดิจิทัลรีเสิร์ช บริษัทอื่นไม่สามารถซื้อสิทธิต่าง ๆ ที่ขึ้นอยู่กับซอฟต์แวร์นั้นได้ ดังนั้นจึงไม่มีหนทางที่ทำได้ในทางกฎหมาย
* **[[แชร์แวร์]] (ซอฟต์แวร์ทดลองใช้) ที่ผู้สร้างยังคงมีไว้ให้ใช้ประโยชน์ได้**
* **แชร์แวร์ที่ไม่สนับสนุนหรือบำรุงรักษาแล้ว**
* **โปรแกรม[[โอเพนซอร์ซ]]และ[[ฟรีแวร์]]ที่ถูกทอดทิ้ง**

## อ้างอิง

หมวดหมู่:ซอฟต์แวร์
แสงทอง เกตุอู่ทอง

**สิกขา ฐิตะรดิศ** หรือในชื่อเดิม **แสงทอง เกตุอู่ทอง** ชื่อเล่น จี๊ด เกิดเมื่อวันที่ 5 มีนาคม พ.ศ. 2525 เป็นนักแสดง-นางแบบชาวไทย

## ประวัติ
เธอมีพี่น้อง 3 คน เธอเป็นคนสุดท้อง จบมัธยมที่ โรงเรียนเทพลีลา เส้นทางในการเป็นนางแบบของเธอก็สวยงามราบรื่นตั้งแต่เริ่มต้น เพราะความสูงเด่นและบุคลิกไปเตะตา ดวงตา นันทขว้าง ดีไซเนอร์เก๋เจ้าของร้านเสื้อ Soda จับ จี๊ด มาแต่งตัวด้วยเสื้อผ้ามันส์ เซอร์ Soda Style ถ่ายแฟชั่นตั้งแต่อายุ 16 ปี เข้ากับบุคลิกแบบเด็กสาวรุ่นใหม่ที่ดูมั่นใจ สรรหาความแปลกใหม่ และมีความเป็นตัวของตัวเอง

หลังจากนั้น จี๊ด ก็มีงานถ่ายแบบลงนิตยสารมากขึ้นเรื่อยๆ แทบทุกฉบับ ทั้ง Elle ดิฉัน Lips แพรว สุดสัปดาห์ พลอยแกมเพชร อิมเมจ รวมทั้งงานเดินแบบแทบทุกแคทวอล์คเพราะมีข้อได้เปรียบที่รูปร่างผอมสูง ใส่เสื้อผ้าสวย และยิ่งเป็นนางแบบขายดีในช่วงหน้าร้อน กับชุดว่ายน้ำหลากรูปแบบโชว์หุ่นเซ็กซี่ เธอเข้าสู่วงการด้วยการเคยชนะเลิศ โครงการ "STICK & STAR" ของบริษัทกันตนา

ด้านชีวิตส่วนตัว เคยคบหาดูใจกับ อนันดา เอเวอร์ริ่งแฮม แต่ท้ายสุด ในเดือนมกราคม 2553 ทั้งคู่ก็ออกมายอมรับว่าเลิกกัน หลังคบกันมานานถึง 4 ปี ปัจจุบัยได้คบหาดูใจกับแฟนไฮโซขลุ่ย ธนา เชาวนปรีชา มานานกว่า 5 ปีแล้ว

## ผลงาน
### ละครโทรทัศน์
* ละครเรื่อง "หัวใจป้ายแดง" พ.ศ. 2542 ช่อง 7

### ภาพยนตร์
* ภาพยนตร์เรื่อง "หมานคร" รับบท จิน แสดงคู่กับ มหาสมุทร บุณยรักษ์ (พ.ศ. 2547)
* ภาพยนตร์เรื่อง "ไชยา" รับบท หวาน แสดงคู่กับ ธวัชชัย เพ็ญภักดี (พ.ศ. 2550)
* ภาพยนตร์เรื่อง "20000 Days รักเธอทุกวัน" (พ.ศ. 2557)
* ภาพยนตร์เรื่อง "Hope บ้านสุดป่วน ก๊วนต่างวัย" แสดงคู่กับ ศุภกรณ์ กิจสุวรรณ (พ.ศ. 2557)
* ภาพยนตร์เรื่อง "The Isthmus ที่ว่างระหว่างสมุทร" รับบท ดา (พ.ศ. 2558)
* ภาพยนตร์เรื่อง "วัยหนุ่ม 2544" (พ.ศ. 2567)

### มิวสิควีดีโอ
* เพลง "ไม่เอาคืน" ของ ดัง พันกร บุณยะจินดา (พ.ศ. 2542)
* เพลง "ยิ่งโตยิ่งสวย" ศิลปิน แบล็คเฮด (พ.ศ. 2542)
* เพลง "คนที่เขาวาดไว้ไม่ใช่เธอ" ของ ดัง พันกร บุณยะจินดา (พ.ศ. 2542)
* เพลง "ครึ่งใจ" ของ มิกกี้ ปิยะวัฒน์ เปี่ยมเบี้ย (พ.ศ. 2542)
* เพลง "หัวใจมักง่าย" ของ แช่ม แช่มรัมย์ (พ.ศ. 2542)
*เพลง "เปลือง" ของ Girl (พ.ศ. 2542)
* เพลง "ตอบแทน" ของ ไทรอัมพ์ส คิงดอม (พ.ศ. 2544)
* เพลง "สัญญาว่าจะรักเธอ" ของ จีว่า (พ.ศ. 2545) 
* เพลง "เป็นอะไรที่..." ของ อิงค์ อชิตะ (พ.ศ. 2547)
* เพลง "ไม่เอาคืน" ของ ZEAL (พ.ศ. 2566)

## อ้างอิง

## แหล่งข้อมูลอื่น
* แสงทอง เกตุอู่ทอง (จี๊ด) - ประวัติหนังดี.คอม
* instagram แสงทอง เกตุอู่ทอง (จี๊ด)

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:บุคคลจากโรงเรียนเทพลีลา
รายชื่อผู้ผลิตจักรยานยนต์

## บริษัทเอเชีย
### บริษัทญี่ปุ่น
* ฮอนด้า
* คาวาซากิ 
* ซูซูกิ
* ยามาฮ่า

### บริษัทเกาหลีใต้
* Daelim

### บริษัทจีน
* Zongshen
*ซีเอฟโมโต
*Ryuka
*ซอนเตส

### บริษัทไทย
* ไทเกอร์ มอเตอร์
* บิ๊กบูล มอเตอร์
* สตาเลียน
* แพล็ททินัม มอเตอร์
* จีพีเอ็กซ์
* นครไทยมอเตอร์
* เอดิสัน มอเตอร์ส
* อีทราน

### บริษัทมาเลเซีย
* โมเดนนัส

### บริษัทไต้หวัน
* Kymco
* SYM

### บริษัทอินเดีย
* มหินทรา
* บาจาจ

## บริษัทยุโรป
### บริษัทสหราชอาณาจักร
* ไทรอัมพ์
* Royal Enfield

### บริษัทเยอรมนี
* บีเอ็มดับเบิลยู
* MZ Motorrad- und Zweiradwerk

### บริษัทอิตาลี
* ดูคาติ
* Aprilia
* Bimota
* MV Agusta
* Benelli
* Moto Guzzi
* เวสป้า

### บริษัทสวีเดน
* ฮุสวาน่า

### บริษัทฝรั่งเศส
* เปอโยต์
* Voxan
* Gima

### บริษัทสเปน
* Derbi
* GASGAS

### บริษัทกรีซ
* YMC

### บริษัทรัสเซีย
* IMZ-Ural

### บริษัทออสเตรีย
* Husaberg
* เคทีเอ็ม

### บริษัทโปรตุเกส
* AJP Motos

### บริษัทสาธารณรัฐเช็ก
* Jawa

### บริษัทเบลารุส
* Minsk
 
### บริษัทสโลวีเนีย
* Tomos

## บริษัทอเมริกาเหนือ
### บริษัทสหรัฐอเมริกา
* ฮาร์ลีย์-เดวิดสัน
* Erik Buell Racing
* Victory
* Indian Motorcycle

### บริษัทเม็กซิโก
* Italika

## บริษัทอเมริกาใต้
### บริษัทบราซิล
* Brasil & Movimento
* Dafra Motos
* Agrale

### บริษัทอาร์เจนตินา
* Motomel
* Zanella

## บริษัทโอเชียเนีย
### บริษัทออสเตรเลีย
* Thumpstar
* Attitude Motorcycles

## ดูเพิ่ม
* จักรยานยนต์

## อ้างอิง

หมวดหมู่:ผู้ผลิตรถจักรยานยนต์
หมวดหมู่:จักรยานยนต์
หมวดหมู่:ยานพาหนะ
เอ็นเอชแอล 14

***เอ็นเอชแอล 14*** () เป็นวิดีโอเกมฮอกกี้น้ำแข็ง ซึ่งได้รับการพัฒนาโดยอีเอแคนาดาและจะได้รับการเปิดตัวโดยอีเอสปอร์ตส์ เกมนี้เป็นเกมลำดับที่ 23 ของชุดเกม ''เอ็นเอชแอล'' วางจำหน่ายในวันที่ 10 กันยายน ค.ศ. 2013 ในทวีปอเมริกาเหนือ และสามวันต่อมาในยุโรปเช่นเดียวกับออสเตรเลียและนิวซีแลนด์ อย่างไรก็ตาม เกมจะได้รับการเปิดตัว ณ วันที่ 7 กันยายน ค.ศ. 2013 สำหรับสมาชิกของบริการอีเอสปอร์ทซีซันทิกเก็ต

เช่นเดียวกับปก*[[เอ็นเอชแอล 13]]* ไม่ว่าใครต่างก็สามารถลงคะแนนให้แก่ผู้เล่นที่พวกเขาปรารถนาที่จะเห็นบนหน้าปก*เอ็นเอชแอล 14* ได้ การโหวตเริ่มขึ้นในวันที่ 22 เมษายน ค.ศ. 2013 โดยมีผู้เล่นเอ็นเอชแอล 60 คน (2 คนในแต่ละทีม) ในการโหวตแบบแพ้คัดออกพร้อมกับผู้เล่นสองคนในแต่ละการแข่งขันที่เพิ่มขึ้น และปิดการโหวตในวันที่ 2 มิถุนายน ค.ศ. 2013  ซึ่งผู้รักษาประตูทีมนิวเจอร์ซีย์เดวิลส์ชื่อมาร์ติน โบรดัวร์ กับผู้รักษาประตูทีมโคลัมบัสบลูแจ็คเก็ตส์ชื่อเซอร์เก โบบรอฟสกี ได้ผ่านการคัดเลือกเข้าสู่รอบสุดท้าย และแล้ว โบรดัวร์ก็ได้รับการประกาศให้เป็นผู้ชนะเมื่อวันที่ 28 มิถุนายน ค.ศ. 2013  *เอ็นเอชแอล 14* จะทำภาพปกเป็นผู้รักษาประตูครั้งแรกนับจากที่เคยมีใน*[[เอ็นเอชแอล 97]]* (จอห์น แวนบีสบรูค อยู่บนปกในปีนั้น) เช่นเดียวกับผู้รักษาประตูที่อยู่บนปกวิดีโอเกมฮอกกี้น้ำแข็งครั้งแรกตั้งแต่มาร์ตี เทอร์โค ใน*[[เอ็นเอชแอล 2K6]]* ของ 2เคสปอร์ตส์ (ส่วนสตีเวน สแตมคอส ได้ปรากฏบนปก*[[เอ็นเอชแอล 12]]* แต่เฉพาะในภูมิภาคที่ใช้ระบบพัลเท่านั้น) ซึ่งการผลิตเกมเกือบจะเสร็จสมบูรณ์และจะมีเดโมเปิดตัวในอีกไม่นาน

## ลักษณะเฉพาะ
*เอ็นเอชแอล 14* มีการปรับปรุงเอนจินเกมใหม่สองตัว โดยอิงกับเกมกีฬาอื่นที่ได้รับการพัฒนาโดยอีเอแคนาดา การปะทะกันทางฟิสิกส์ที่บรรจุในภาคนี้จะเป็นเทคโนโลยีหลักแบบเดียวกับที่อยู่เบื้องหลัง*[[ฟีฟ่า (ชุดวิดีโอเกม)|ฟีฟ่า]]*เพลเยอร์อิมแพคเอนจิน สำหรับการต่อสู้ที่สมจริง โดยเกมได้ใช้เอ็นฟอซเซอร์เอนจินที่ใช้กับซีรีส์*[[ไฟท์ไนท์ (ชุดวิดีโอเกมของอีเอ)|ไฟท์ไนท์]]* นอกจากนี้ เอนจินด้านสเก็ตเสมือนจริงยังได้มีการปรับปรุงมากขึ้น และเกมมีระบบการทำเด็คใหม่ ส่วนโหมดอาชีพในเกมสามารถทำปฏิกิริยาโต้ตอบถึงผู้เล่นได้ทั้งหมด

## อ้างอิง

## แหล่งข้อมูลอื่น
* Official website

หมวดหมู่:วิดีโอเกมที่ออกวางจำหน่ายในปี พ.ศ. 2556
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:เอ็นเอชแอล (ชุดวิดีโอเกม)
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในประเทศสวิตเซอร์แลนด์
หมวดหมู่:วิดีโอเกมที่มีฉากในประเทศสวีเดน
หมวดหมู่:วิดีโอเกมที่มีฉากในประเทศฟินแลนด์
หมวดหมู่:วิดีโอเกมที่มีฉากในประเทศเช็กเกีย
หมวดหมู่:วิดีโอเกมที่มีฉากในประเทศแคนาดา
อีย็อง

**โน อี-ย็อง** (; ; เกิด 16 สิงหาคม พ.ศ. 2535) หรือชื่อในการแสดงว่า **อีย็อง** (; ) เป็นนักร้อง นักแสดง นักดนตรี สาวชาวเกาหลีใต้รู้จักในสถานะสมาชิกวง อาฟเตอร์สกูล

## ประวัติ
อีย็อง เกิดวันที่16 สิงหาคม 2535 เกิดที่จังหวัดคังว็อน ประเทศเกาหลีใต้ อีย็องเธอนั้นมีความสามารถพิเศษต่างๆเช่น ดนตรี อีย็องได้เกียรติบัติทางด้านดนตรีมามากมาย ทั้งประกวดร้องเพลง ประกวดเต้น เธอได้มาหมดแล้ว
### อาชีพ
อีย็อง เธอเข้าร่วมตัวกับกลุ่มดนตรีในประเทศญี่ปุ่น พวกเขาทำงานเพลงญี่ปุ่นชื่อว่าเพลง "Make It Happen ร่วมกับ นะมิเอะ อะมุโระของอัลบั้ม Checkmate อีย็อง เธอมีความสามารถแต่งเพลง "Time's Up" โดยในเพลงนั้นเธอได้มีส่วนร่วมในเล่นเปียโน 
### เปิดตัว
อีย็องนั้นเปิดตัวกับวง อาฟเตอร์สกูล โดยที่เปิดตัวชื่อว่าเพลง Virgin อีย็องเธอปรากฏตัวในรายการโทรทัศน์ครั้งแรกในรายการ  SBS Gayo Daejun วันที่31 ธันวาคม 2553 เพลงที่เธอเปิดตัวอย่างเป็นทางการชื่อเพลง  "Bang!".เวอร์ชันภาษาญี่ป่น
## ผลงาน
### วาไรตี้โชว์

## แหล่งข้อมูลอื่น
* อีย็อง ที่เว็บ เอ็มอี ทูเดย์เน็ต 

หมวดหมู่:นักแสดงหญิงชาวเกาหลีใต้
หมวดหมู่:นางแบบเกาหลีใต้
หมวดหมู่:นักร้องหญิงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักดนตรีเกาหลีใต้
หมวดหมู่:บุคคลจากจังหวัดคังว็อน (ประเทศเกาหลีใต้)
อุนเทอร์เด็มดอปเปลออาดเดลอร์

**อุนเทอร์ เด็ม ดอปเปลออาดเดลอร์**, โอปุสที่ 159 (; ) เป็นเพลงมาร์ชที่แต่งขึ้นในปี ค.ศ. 1893โดยโยเซฟ ฟรานซ์ วากเนอร์ (ค.ศ. 1856 - ค.ศ. 1908) หัวหน้าวงดุริยางค์ทหารชาวออสเตรีย  ผู้ได้รับการยกย่องเป็น "ราชาเพลงมาร์ชออสเตรีย" 

ชื่อเพลงมาจากสัญลักษณ์อินทรีสองหัว ใช้เป็นตราแผ่นดินของจักรวรรดิออสเตรีย-ฮังการี ผลงานเพลงนี้กลายเป็นเพลงประจำหน่วยของกองพันทหารปืนใหญ่ที่สองแห่งออสเตรีย  และเป็นที่ชื่นชอบของจอห์น ฟิลิป ซูซา ผู้นำไปบรรเลงและบันทึกเสียงโดยวงดุริยางค์นาวิกโยธินสหรัฐอเมริกาบ่อยครั้ง 

## อ้างอิง

## แหล่งข้อมูลอื่น
*

หมวดหมู่:ผลงานของ โยเซฟ ฟรานซ์ วากเนอร์
หมวดหมู่:เพลงมาร์ชของเยอรมนี
หมวดหมู่:เพลงมาร์ชของออสเตรีย
หมวดหมู่:เพลงทหาร
แมงกะพรุนถ้วย

**แมงกะพรุนถ้วย** หรือ **แมงกะพรุนพระจันทร์** เป็นสัตว์น้ำไม่มีกระดูกสันหลังจำพวกแมงกะพรุนชนิดหนึ่ง อยู่ในสกุล *Aurelia*

มีรูปร่างคล้ายกับถ้วย คือ เมดูซ่าด้านบนของร่างกายจะโค้งนูน ส่วนด้านล่างเว้าเข้าเป็นด้านที่มีปาก ตรงบริเวณขอบมีนวดโดยรอบและมีอวัยวะรับความรู้สึกที่เรียกว่า เทนตาคูโลซีสต์  เรียงอยู่ตรงขอบเป็นระยะ ๆ เทนตาโคลูซีสต์แต่ละหน่วยประกอบด้วย ด้านล่างของลำตัวเป็นช่องปากอยู่บนมานูเบรียม รอบ ๆ ปากมีออรัลอาร์ม ลักษณะแบนและยาวรวม 4 อัน บริเวณนี้มีเนมาโตซิสต์ หรือเข็มพิษอยู่มาก ออรัลอาร์มทำหน้าที่จับเหยื่อเข้าปากเช่นเดียวกับหนวดของไฮดรา ต่อจากช่องปากเป็นเอนเตอรอนซึ่งแยกออกเป็น 4 กระเปาะ ต่อจากกระเปาะแต่ละอันมีท่อรัศมีมากมายผ่านมีโซเกลียไปยังท่อวงแหวน ที่อยู่รอบขอบของร่างกาย และในแต่ละกระเปาะจะมีอวัยวะสืบพันธุ์รูปตัวยู กระเปาะละอัน ติดอยู่กับพื้นล่างของเยื่อแกสโตรเดอร์มีส ทำหน้าที่สร้างเซลล์สืบพันธุ์ผิวนอกของร่างกายทั้งหมดเป็นเซลล์เอปิเดอร์มี ส่วนเซลล์ที่บุในระบบย่อยอาหาร ตลอดจนท่อต่าง ๆ ภายในร่างกาย รวมทั้งอวัยวะสืบพันธุ์เป็นเซลล์ในชั้นแกสโตรเดอร์มีส

แมงกะพรุนพระจันทร์ ถือเป็นแมงกะพรุนที่มีพิษ แต่ไม่ร้ายแรงถึงขั้นมีอันตรายต่อชีวิต อาศัยอยู่ทั้งในเขตน้ำตื้นและน้ำลึก ในช่วงเช้าส่วนมากจะพบมากในเขตน้ำตื้น เพราะจะถูกน้ำทะเลพัดมาในเวลากลางคืน และก็จะหาอาหารในเขตน้ำตื้นไปด้วยในช่วงที่อยู่ในเขตน้ำตื้น ซึ่งอาหารก็ได้แก่ ปลาและสัตว์น้ำขนาดเล็กต่าง ๆ โดยการใช้เข็มพิษให้หมดสติ และกินเป็นอาหาร

## การจำแนก
**[[Aurelia aurita]]* (Linnaeus, 1758) 	 
**[[Aurelia coerulea]]* Lendenfeld, 1884	 
**[[Aurelia colpota]]* Brandt, 1835 
**[[Aurelia labiata]]* Chamisso & Eysenhardt, 1821
**[[Aurelia limbata]]* Brandt, 1835 
**[[Aurelia maldivensis]]* Bigelow, 1904 
**[[Aurelia solida]]* Browne, 1905

## อ้างอิง

## แหล่งข้อมูลอื่น

หมวดหมู่:แมงกะพรุน
ซน นา-อึน

**ซน นา-อึน** (; เกิด 10 กุมภาพันธ์ ค.ศ. 1994) หรือชื่อในการแสดง **นาอึน** เป็นนักร้องและนักแสดงชาวเกาหลีใต้ เป็นที่รู้จักในฐานะหนึ่งในสมาชิกวงเอพิงก์

## ประวัติ
ซน นา-อึน เกิดวันที่ 10 กุมภาพันธ์ 2537 เกิดที่ โซล ประเทศเกาหลีใต้ เธอมีน้องสาวอยู่ 1 คน อายุน้อยกว่าเธอ นาอึนแอบชื่นชม ยุนโจ วงเฮลโลวีนัส นาอึนเธอมีความสามารถพิเศษ ภาษาจีน นาอึนเธอมีทักษะในการวาดภาพ. และนาอึนก็ยังรู้จักกับ ลิชซี่ ชิน เซ-คย็อง
### อาชีพ
นาอึนได้ร้องเพลงของวง Wonder Girls ชื่อเพลง Sorry Heart ในการออดิชั่นครั้งแรกของเธอ และการฝึกอบรมครั้งแรกของนาอึน
ในฐานะแสดง นาอึนได้รับการคัดเลือกให้เล่นซีรี่ย์ตั้งแต่ปี ค.ศ. 2020 ถึง ค.ศ. 2024 ปีละหนึ่งเรื่อง โดยในปี ค.ศ. 2020 นาอึนแสดงในเรื่อง Dinner Mate ต่อมาในปี ค.ศ. 2021 Lost ค.ศ.2022 Ghost Doctor ค.ศ.2023 Agency และค.ศ. 2024 นาอึนแสดงซีรี่ย์ที่ได้รับการคัดเลือกลง เน็ตฟลิกซ์ เรื่อง บ้านกรุ่นรัก โดยการคัดเลือกดังกล่าวไม่มีซีรี่ย์เรื่องใดที่นาอึนเป็นเพียงนักแสดงรับเชิญมีเพียงเรื่องตำนานแม่นางอ๊กเท่านั้นที่แสดงรับเชิญ นับเป็นนักร้องนักแสดงที่ได้งานแสดงทีวีซีรี่ย์ (มีงานทำ) มากที่สุดคนหนึ่งในอุตสาหกรรมเคป๊อป เมื่อเทียบกับนักแสดงผู้หญิงชาวเกาหลีใต้ในช่วงเวลาเดียวกัน

## ผลงาน
### [[เรียลลิตีโชว์]]

### [[ภาพยนตร์เกาหลี]]

### [[ละครชุด]]

### [[มิวสิกวิดีโอ]]

## รางวัล

## อ้างอิง

## แหล่งข้อมูลอื่น
* Naeun Wagle 
* Naeun Twitter

หมวดหมู่:นางแบบเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักแสดงเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงภาพยนตร์ชาวเกาหลีใต้
หมวดหมู่:บุคคลจากโซล
หมวดหมู่:นักร้องหญิงชาวเกาหลีใต้
หมวดหมู่:ผู้เข้าแข่งขันรายการรันนิ่งแมน
หมวดหมู่:สมาชิกของเอพิงก์
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:นักแสดงหญิงจากโซล
เซนต์ชาลส์ (รัฐมิสซูรี)

**เซนต์ชาลส์** () เป็นเคาน์ตีซีตของชาลส์เคาน์ตี รัฐมิสซูรี สหรัฐอเมริกา มีประชากร 65,794 คน ในปี ค.ศ. 2010 ทำให้เซนต์ชาลส์เป็นเมืองที่ใหญ่อันดับ 2 ของเซนต์ชาลส์เคาน์ตี เมืองตั้งอยู่ทางทิศตะวันตกเฉียงเหนือของเซนต์หลุยส์ บนฝั่งแม่น้ำมิสซูรี เป็นเมืองเก่าแก่เป็นอันดับ 3 ของรัฐมิสซูรีฝั่งตะวันตก ก่อตั้งในปี ค.ศ. 1765 ในชื่อ Petites Côtes ("The Little Hills") เคยเป็นเมืองหลวงของรัฐมิสซูรีระหว่างปี ค.ศ. 1821 ถึง 1826

## อ้างอิง

หมวดหมู่:เมืองในรัฐมิสซูรี
นันเทฑ

**นันเทฑ** (; ; ; ) เป็นเมืองในรัฐมหาราษฏระ ประเทศอินเดีย ตั้งอยู่บนฝั่งแม่น้ำโคทาวรี ซึ่งเป็นหนึ่งในแม่น้ำสายสำคัญของอินเดีย เป็นเมืองตลาดการค้า มีการแปรรูปฝ้าย

หมวดหมู่:เมืองในรัฐมหาราษฏระ
รัฐซูค

**ซูค** () เป็นหนึ่งใน 26 รัฐของประเทศสวิตเซอร์แลนด์ ตั้งอยู่ทางตอนกลางของประเทศ มีเมืองหลวงคือเมืองซูค รัฐมีพื้นที่ 239 กม² เป็นหนึ่งในรัฐที่มีพื้นที่น้อยที่สุด

รัฐซูคมีประชากร (ณ วันที่ 31 ธันวาคม 2016) 29,804 คน ขณะที่ปี 2014, 31.7% ของประชากรคือชาวต่างประเทศ ในช่วง 10 ปีที่ผ่านมาประชากรที่เติบโตขึ้นในอัตรา 11.4% ส่วนใหญ่ของประชากร พูดภาษาเยอรมัน (81.8%), อิตาลีเป็นอันดับสองร่วมกับ (3.8%) และเซอร์เบีย - โครเอเชียเป็นสาม (3.2%) 

รัฐซูคมีลักษณะภูมิประเทศเป็นเนินเขาและทะเลสาบ โดยมี ทะเลสาบซูค (Lake Zug) เป็นแหล่งน้ำสำคัญและเป็นจุดท่องเที่ยวที่ได้รับความนิยม ด้วยทิวทัศน์ที่งดงามของภูเขาและน้ำใสสะอาด รัฐนี้ยังมีระบบคมนาคมที่เชื่อมโยงกับเมืองใหญ่ใกล้เคียงอย่างลูเซิร์นและซูริกอย่างสะดวก ทำให้เป็นที่อยู่อาศัยของผู้ที่ทำงานในเมืองใหญ่แต่ต้องการความสงบของชนบท 

แม้ว่าซูคจะเป็นรัฐขนาดเล็ก แต่มีความสำคัญทางเศรษฐกิจสูง โดยเฉพาะในด้านการเงิน เทคโนโลยี และธุรกิจระหว่างประเทศ เนื่องจากมีอัตราภาษีที่ต่ำกว่ารัฐอื่น ๆ ของสวิตเซอร์แลนด์ ทำให้บริษัทข้ามชาติหลายแห่งเลือกตั้งสำนักงานใหญ่ที่นี่ จนได้รับฉายาว่า “Silicon Valley แห่งสวิตเซอร์แลนด์” โดยเฉพาะในด้านบล็อกเชนและฟินเทค

นอกจากนี้ ซูคยังรักษาคุณภาพชีวิตของประชาชนได้อย่างดี มีระบบการศึกษาที่มีคุณภาพสูง พื้นที่สีเขียวมากมาย และความปลอดภัยในระดับสูง ทำให้เป็นหนึ่งในรัฐที่น่าอยู่อาศัยที่สุดของประเทศสวิตเซอร์แลนด์

## อ้างอิง

ซูค
อ่านแล้วคลั่ง

***อ่านแล้วคลั่ง*** () เป็นภาพยนตร์แนวสยองขวัญที่กำกับโดยร็อบ ไรเนอร์ เขียนบทโดยวิลเลียม โกลด์แมน โดยดัดแปลงจากนิยายเรื่อง *คลั่ง ขัง ฆ่า* ของสตีเวน คิง ซึ่งตีพิมพ์ในปี ค.ศ. 1987 นำแสดงโดยเจมส์ คาน และเคที เบตส์ ภาพยนตร์ออกฉายในสหรัฐ วันที่ 30 พฤศจิกายน ค.ศ. 1990

## นักแสดง
* เจมส์ คาน รับบท พอล เชลดอน
* เคที เบตส์ รับบท แอนนี่ วิลค์

## รางวัล
รางวัลต่อไปนี้เป็นรางวัลประจำปี ค.ศ. 1991
* รางวัลออสการ์ สาขานักแสดงนำหญิงยอดเยี่ยม
* รางวัลลูกโลกทองคำ สาขานักแสดงหญิงในภาพยนตร์ดรามายอดเยี่ยม
* รางวัลสมาคมนักวิจารณ์ภาพยนตร์ชิคาโก สาขานักแสดงหญิงยอดเยี่ยม
* รางวัลสมาคมนักวิจารณ์ภาพยนตร์ดัลลัส-ฟอร์ทเวิร์ธ สาขานักแสดงหญิงยอดเยี่ยม

## อ้างอิง

## แหล่งข้อมูลอื่น
* 
* 
* 
* ''อ่านแล้วคลั่ง'' ในเมทาคริติก
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกันที่ออกฉายในปี พ.ศ. 2533
หมวดหมู่:ภาพยนตร์ที่สร้างจากหนังสือของ สตีเฟ่น คิง
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ที่กำกับโดย ร็อบ ไรเนอร์
แม่น้ำเตเรก

**แม่น้ำเตเรก** (; , ; , , , ) เป็นแม่น้ำสายใหญ่ทางตอนเหนือของเทือกเขาคอเคซัส ไหลผ่านประเทศจอร์เจียที่บริเวณเชิงเขาคัซเบก ไปทางเหนือ ผ่านช่องเขาดาร์ยัล เข้าไปในประเทศรัสเซียส่วนที่อยู่ในทวีปยุโรป แล้ววกไปทางตะวันออกใกล้เมืองนัลชิก ผ่านเขตทุ่งหญ้าสเตปป์ไปยังดินดอนสามเหลี่ยมปากแม่น้ำบนฝั่งตะวันตกเฉียงเหนือของทะเลแคสเปียน

เตเรก
เตเรก
แตร์นี

**แตร์นี** () เป็นเมืองทางตอนใต้ของแคว้นอุมเบรีย ทางตอนกลางของประเทศอิตาลี เป็นเมืองหลวงของจังหวัดแตร์นี ตั้งอยู่บนที่ราบริมฝั่งแม่น้ำเนรา ตั้งอยู่ทางทิศเหนือของกรุงโรมราว 104 กม. ระหว่างคริสต์ศตวรรษที่ 6-12 ชาวออสโตรกอท ไบแซนไทน์ ลอมบาร์ด และเยอรมนีเข้ายึดครองตามลำดับ รวมเข้ากับรัฐสันตะปาปาในคริสต์ศตวรรษที่ 14

## อ้างอิง

หมวดหมู่:เมืองในแคว้นอุมเบรีย
เตเรซีนา

**เตเรซีนา** () เป็นเมืองหลวงและเทศบาลที่มีประชากรมากที่สุดของรัฐปีเอาอี ประเทศบราซิล ตั้งอยู่ทางตอนเหนือ-กลาง ของรัฐ อยู่ห่างจากชายฝั่ง 366 กม. เป็นเมืองหลวงของรัฐในภาคตะวันออกเฉียงเหนือเมืองเดียวที่ไม่ติดกับชายฝั่งบนมหาสมุทรแอตแลนติก มีประชากร 814,439 คน เตเรซีนาเป็นเมืองใหญ่อันดับ 19 ของบราซิล และเป็นเมืองหลวงใหญ่เป็นอันดับ 15 ของประเทศ เมืองก่อตั้งขึ้นเมื่อ 16 สิงหาคม ค.ศ. 1852 ในชื่อ *Vila Nova do Poty*  เป็นเมืองแรกที่มีการออกแบบผังเมืองของประเทศ

หมวดหมู่:เมืองหลวงของรัฐในประเทศบราซิล